
învârtindu-se în jurul marilor momente ale isto¬ 
riei noastre ca vânzătorii ambulanţi de donuts şi 
soda pops prin tribunele stadioanelor, mulţi au fost 
cei care şi-au construit, în România fără criterii a 
ultimelor decenii, mănoase cariere de filosofi, isto¬ 
rici, sociologi, analişti politici, mă rog, de gura. 
Din categoria gogoşilor frumos aliniate în tavă şi 
asortate cu „topingurile” de rigoare fac parte şi 
cărţile lui Lucian Boia, om care chinuie istoria 
României de decenii bune, în aplauzele tuturor 
ignoranţilor snobi şi ale unor istorici din generaţii¬ 
le mai tinere care au crescut cu obişnuinţa discur¬ 
sului pe linie, nu sovietică, ci EUropeană, care cere 
să „demitizăm”/bagatelizăm cu orice preţ orice 
ţine de statul naţiune. Tot. Proiectele de cercetare 
ale acestor echipe de tineri istorici se fac pornind 
de la premisa majoră a „demitizării”. Apoi se caută 
subiectul, adică ţinta: statura lui Ştefan, buzele lui 
Decebal, izmenele lui Badea Cârţan, buzduganul 
lui Mihai Viteazul, ochelarii Ecaterinei Teodoroiu, 
ibovnicele lui Daniil Sihastru, partidele de concină 
ale lui Alecsandri, orice. în mod ciudat, scepticis¬ 
mul demitizator al acestor istorici se opreşte în pra¬ 
gul prezentului. Deviza lor pare a fi: „despre morţi, 
numai de rău”. Amanta cumsecade a unui vodă de 
acum două sute de ani e, în ochii lor, un semn de 
mult mai mare şi cinică decădere a neamului (care 
deci nici nu există ca atare, ci e o pură invenţie a 
„păşuniştilor”) decât cadâna ministru de astăzi. 
Despre preşedinţii tiranici contemporani cu noi şi 
curtea lor de fufe şi escroci, numai de bine, că, nu 
se ştie, de unde nu curge, pică: un post de ambasa¬ 
dor, director de institut şamd. Dacă oamenii nor¬ 
mali idealizează trecutul şi sunt mai critici faţă de 
prezent, aceşti oameni frumoşi teleportaţi printre 


noi direct din viitor devin din ce în ce mai urâţi pe 
măsură ce se afundă în ceea ce pentru ei sunt jun¬ 
glele trecutului ca nişte Kurtz-i clonaţi pentru care 
istoria e „inima întunericului”, iar tot ceea ce nu s- 
a întâmplat încă, inclusiv promisiunile mincinoase 
ale tiranilor contemporani, e o epocă de aur. 
Istoricii cu polarităţile schimbate abolesc istoria. 
Aşa-zisa „şcoală Boia” e un soi de Triunghi al 
Bermudelor istoriografie care înghite părţi întregi 
din istoria noastră, un fel de Ghostbusters ridicoli 
care combat Sfinxul din Bucegi, buricul generator 
de fantasme bubulice, cu ajutorai unui mega-bor- 
tex, în care totul dispare înşurubat. 

Ultima înşurubare de acest fel e în jurul Marii 
Uniri de la 1918. Naţiuni, frontiere, minorităţi 
(Bucureşti: Humanitas, 1918). Cartea e o combi¬ 
naţie de truisme istoriografice - date pe care le ştie 
toată lumea şi statistici conspectate sârguincios din 
câteva cărţi străine - cu erori flagrante de interpre¬ 
tare, afirmaţii de o suficienţă nesusţinută de nimic, 
şi reproduceri color ale unor hărţi etnografice şi 
politice din Belle Epoque. Hărţile sunt foarte fru¬ 
mos imprimate de harnicii şi pricepuţii lucrători 
din colectivul tipografiei Monitorul Oficial R.A. 
Altminteri, cartea e un festival al veseliei, un bâlci 
cu Boia de post de Mr Magoo istoriografie, care dă 
mereu în gropi, de unde emerge mormăind ceva 
ininteligibil în chip de explicaţie. 

Concluzia cărţii lui Boia e următoarea: „Calea 
europeană nu înseamnă revenirea la vechile fron¬ 
tiere, ci, ca ţel final, dispariţia frontierelor şi trans¬ 
formarea Europei dintr-un continent până nu 
demult conflictual într-o casă în egală măsură pri¬ 
mitoare pentru toţi” (123). Aşadar ţelul cărţii pare 
a-1 desemna pe Boia drept un soi de John Lennon 

al eseisticii pseudo-istoriografîce, un om care 
visează la abolirea tuturor identităţilor (ce mai 
rămâne din identitate fără determinare, adică fără 
limite?). Dar, în acelaşi eseu, tot Boia ne indică şi 
ce anume s-ar întâmpla în cazul în care istoria va 
merge în direcţia visată. Astfel, dacă „integrarea 
europeană va merge până la capăt” (şi Boia, după 
cum o dovedeşte ultimul pareagraf al cărţii, citat 
mai sus, vrea acest lucru) „s-ar putea ca, într-un 
viitor nu prea îndepărtat, concepte precum ‘naţiu¬ 
nile’ şi ‘minorităţile’ să cadă în desuetudine [...]. 
Va veni poate ziua când va exista o unică naţiune 
europeană, alcătuită numai din minorităţi. La scara 
întregului continent, românii nu vor reprezenta nici 
măcar cât reprezintă astăzi minoritatea maghiară în 
raport cu întreaga populaţie a României. Germanii 
vor fî cei mai numeroşi, dar, şi ei, tot o minoritate. 
Dacă nu cumva va avea câştig de cauză scenariul 
‘celălalt’: o Europă islamizată! Sau, cine ştie, un 
cu totul alt scenariu, care nici prin gând nu ne 
trece” (115-16). Lucrurile despre care nu se poate 
vorbi e mai bine să fie trecute sub tăcere, vorba lui 
Wittgenstein. Boia, care în prealabil menţionează 
că „Occidentul s-a umplut de minorităţi de tot 
felul, venite de pe întregul glob”, pare a înclina 
retoric balanţa în favoarea Europei cu minorităţi 
locale/istorice dominate numeric de minoritatea 
mai mare şi mai civilizat-binevoitoare, germanică. 

în fine, e dreptul domniei-sale să militeze pen¬ 
tru ce vrea. Nu voi face precum discipolii domniei- 
sale, care, ori de câte ori recenzează un op care se 
abate de la linia „demitizatoare”, în loc să analize¬ 
ze ce realizează acea lucrare între limitele şi în 
paradigma asumate, scriu arţăgos despre faptul că 
respectiva carte se abate de la linia „demitizatoa¬ 
re”, de parcă oamenii „demitizării” (de fapt ai 
celor care fac din istoriografie slujnica discipline¬ 
lor conexe, precum studiile culturale sau de gen) ar 
deţine ultimul cuvânt în materie de istorie. Dacă 
scrii empatic despre elitele secolului al XlX-lea, 
oamenii „şcolii Boia” vin şi îţi trag imediat în cap 
cu memoriile medicilor care arătau că în sate era 
holeră sau cu nu ştiu care politician care a avut 
amantă şi juca la mletă, ca şi cum parte din miste¬ 
rul vieţii omeneşti şi deci şi din complexitatea isto¬ 
riografei care o reflectă nu e tocmai convieţuirea 
acestor contraste; ca şi cum întreg trecutul ar fi 


doar un lung şir de nimicnicii. Singurii pentru care 
trecutul era atât de întunecat au fost doar marxiştii 
primitivi care au dominat istoriografia din 
România anilor ‘50-‘60, cei care îi reproşau lui 
Platon că era reacţionar şi nu admitea teoria mate¬ 
rialismului dialectic sau lui Mihai Viteazul că nu 
era conştient de lupta de clasă. Normal e, când dis¬ 
cuţi o carte, chiar dacă nu eşti de acord cu premi¬ 
sele ei majore, să o discuţi între parametrii daţi, să 
o analizezi văzând ce şi-a propus automl şi ce a 
realizat între limitele sale conceptuale. Apoi poţi 
înregistra şi dezacordul tău, o poţi raporta şi la 
paradigma care te interesează pe tine, dar nu trans¬ 
formi întreaga recenzie într-o lungă predică despre 
ticăloşia celui care a avut nefericita idee de a se 
abate de la mica ta ortodoxie. 

De aceea, voi încerca să văd ce anume a reuşit 
să facă Boia între limitele discursului său, pro-inte- 
graţionist. Nu discut neapărat meritele acestui 
proiect, care mi se par nule, ci discut cum anume 
îşi apără Boia teza, cu câtă ştiinţă de carte, cu ce 
arme. Puţină şi sărace, din păcate. 

De exemplu, unul dintre argumentele preferate 
ale demitizatorilor a ceea ce numesc ei „naţionalis¬ 
mul istoriografie” e cel al naturii contingente a 
istoriei, al caracterului ei aleatoriu, influenţat de 
diverşi factori. Popper e citat deseori aici, cu lucră¬ 
rile lui împotriva „istoricismului”, adică a teleolo- 
giilor istorice care presupun un scop final al isto¬ 
riei, un ţel către care istoria se îndreaptă inelucta¬ 
bil fie sub presiunea forţelor economice (aşa cum e 
teleologia marxistă), fie sub cea a Providenţei (aşa 
cum e istoriografia creştină de tip Bossuet sau cea 
naţionalistă de secol 19, dominată de mesianism/ 
providenţialism naţional). Istoria nu e simplă depă- 
nare a unui fir, ci ţesătură din mai multe fire: reali¬ 
tăţi economice, politice, culturale, intelectuale, 
religioase, omeneşti, lingvistice. Istoria nu se des¬ 
făşoară, ci se face. Cu alte cuvinte, existenţa istori¬ 
că a unei entităţi (fie ea stat naţional sau imperiu) 
nu o legitimează ontologic, ci e o simplă stare de 
fapt. Or, date fiind aceste idei anti-teleologice, 
ceea ce mi se pare ciudat la Boia e tocmai istoricis- 
mul lui, credinţa lui în faze, etape şi un „sens” al 
istoriei. Iată, de exemplu, Boia scrie: „în ansamblu 
însă, trebuie constatat că istoria a intrat la un 
moment dat în faza emancipării naţiunilor şi a 

alcăturii statelor naţionale. România s-a înscris în 
curent. A mers în sensul indicat de istorie” (16). 
Statele naţionale nu constituie, scrie Boia, „ultimul 
cuvânt al istoriei”, ci doar „faza istoriei în care ne 
aflăm” (91). 

Conform acestei logici, altminteri combătute 
de gânditorii democrat-liberali care susţin ideile 
lui Boia referitoare la minorităţi şi naţionalism, 
orice poate fi justificat prin necesitatea de a te ali¬ 
nia mersului sau chiar marşului istoriei. Cine refu¬ 
ză „marşul” istoriei ajunge la „coşul” ei „de 
gunoi”, după câte îmi amintesc din literatura isto- 
riografică pe care probabil că a frecventat-o Boia 
în anii de ucenicie. Faptele şi actele istorice capătă 
o validare ontologică greu de supus cercetării isto- 
riografice de vreme ce nu sunt decât manifestarea 
unor necesităţi, deci a unor realităţi ascunse, în 
desfăşurare. Libertatea şi, odată cu ea, responsabi¬ 
litatea dispar în faţa determinismului orb. Pot înţe¬ 
lege legătura dintre lectura prezentist-teleologică a 
istoriei, în ambele ei variante denunţate cândva 
savuros de J.C.D. Clark drept „Old Hat” 
(Whig/Liberală) şi „Old Guard” (Marxistă), cu 
integrarea europeană până în prăsele a lui Boia, dar 
mă întreb dacă îşi dă cineva seama de situaţia para¬ 
doxală în care se află un demitizator automistifi- 
cant, adică cineva care vrea să demistifice istoria 
în numele propriilor mistificări şi al sensului 
impus de ele. 

Chestiunea teleologhisirii istoriografice a lui 
Boia mă duce înspre o altă poziţie a cărei falsitate 
e vrednică de admirat. înţeleg că Boia e un 
EUropean convins, atât timp cât EUropa se recons¬ 
truieşte în spiritul minorităţii majore, adică al cul¬ 
turilor germanice, dar nu înţeleg de ce Boia se 
încăpăţânează să nu admită că au existat naţiuni 
încă din Evul Mediu. Aici, de dragul de a-1 ironiza 
pe un medievist contemporan, probabil că e vorba 
de Ioan Aurel Pop, Boia comite o gafa istoriografi- 
că de proporţii când scrie: „îi vedem acum pe unii 
dintre aprigii susţinători ai unităţii dacice sau ai 
’naţiunii române medievale’ (unica naţiune identi¬ 
ficabilă până acum în Evul Mediu) cum tocmai 
sunt pe cale să demaşte un complot...” (10). Boia 
are voie să-şi susţină cu argumente teza conform 
căreia naţiunea română nu a existat în Evul Mediu. 
Dar în momentul în care e de părere că naţiunea 


română ar fi, dacă ar fi existat, singura naţiune 
medievală, cu alte cuvinte în momentul în care 
găseşte absurd conceptul de naţiune medievală, 
domnul Boia dovedeşte că ar putea să-şi susţină cu 
argumente teza pentru că e ignorant în materie de 
istoriografie. Altminteri, ar fi ştiut de numeroasele 
lucrări despre naţiunile medievale, ba chiar şi 
despre naţiunile (statele-naţiuni adică) antice (pre¬ 
cum Armenia sau Israel) semnate de Colette 
Beaune, Adrian Hastings, Anthony D. Smith, 
Jonathan C.D. Clark, Patrick Wormald, Susan 
Reynolds, Catherine A.M. Clarke, James 
Campbell şi alţii. Boia ignoră biblioteci întregi 
referitoare la istoria naţiunii în epoca premodernă, 
iar obstinaţia lui în această privinţă mi-o pot expli¬ 
ca doar în două feluri. Ori, din moment ce visează 
la o EUropă unită a unor naţiuni-minoritare domi¬ 
nate de majoritatea relativă a naţiunii-minoritare 
germane, Boia nu admite existenţa medievală a 
naţiunilor pentru că naţiunea germană era frag¬ 
mentată politic în Evul Mediu, deci nu forma un 
stat naţiune precum Franţa sau Anglia, şi atunci 
trebuie să aşteptăm secolul al XlX-lea când, de 
vreme ce atunci s-a operat unitatea politică a naţiu¬ 
nii germane, s-au deschis şi zăgazurile conceptua¬ 
le ale imaginaţiei istorice a lui Boia pentru toate 
naţiunile. Ori Boia împărtăşeşte cu marxiştii înţe¬ 
legerea naţiunii, pe care o leagă de dezvoltarea 
pieţei interne de care avea nevoie burghezia „în 
ascensiune”, fenomen care iarăşi s-a petrecut în 
secolele XVIII-XIX, adică atunci când plasează 
Boia formarea naţiunilor. La altceva nu mă pot 
gândi în chip de explicaţie. Oricum ar fi, offside -ul 
istoriografie al lui Boia e mare. Nu înţeleg de ce 
istoria teleologică şi prezentistă pe care o practică 
nu s-ar împăca şi cu naţiunile medievale. în sche¬ 
ma evoluţionistă pe care ne-o propune, nu văd cu 
ce anume ar fi stânjenit o mână de naţiuni medie¬ 
vale luminosul viitor EUropean. La urma urmelor, 
dacă tot e să gândim progresist, cu cât naţiunile au 
apărut mai demult, cu atât ar putea fi considerate 
mai desuete, nu e aşa? Dar Boia probabil că refuză 
acest gând pentru că se teme de rădăcini, de vechi¬ 
mea lucrurilor care au rădăcini. Cu cât mai recen¬ 
te, cu cât mai plastice, mai artificiale, cu atât mai 
uşor de aruncat la „coşul de gunoi al istoriei” sau 
de reciclat în naţiuni civice (bune), opuse naţiuni- 

lor etnice (rele). 

Că aşa stau lucrurile ne-o sugerează şi modul 
„pan and scan”, claustrofobic, în care Boia editea¬ 
ză ideile lui Renan pentru a-1 putea cita ca apostol 
al naţionalismului civic, opus naţionalismului 
etnic. Iată ce spune Boia: „Definiţia franceză a 
naţiunii find politică, şi nu etnică (‘naţiunea e un 
plebiscit de fiecare zi’, spunea Emest Renan), alsa¬ 
cienii au putut deveni francezi prin propria alege¬ 
re...” (25). De fapt, definiţia politică sau civică a 
naţiunii îşi are originile în legiuitorii Revoluţiei 
Franceze, cu aproape un veac înainte de discursul 
lui Renan, legiuitori ai unei Revoluţii pe care ace¬ 
laşi Boia o invocă mereu în cărţi precum Două 
secole de mitologie naţională pentru a ne demons¬ 
tra pericolele naţionalismului şi ale războaielor 
purtate în numele lui. O înţelegere civică sau poli¬ 
tică a naţiunii au exersat şi sovieticii, care nu au 
fost tocmai nişte pommbei ai păcii. 

Invocat de Boia, Emest Renan ne apare ca un 
duh care bate sec în masă pentm a da răspunsuri 
regizate întrebărilor unui spiritist impostor. De 
fapt, restaurat la adevăratele lui dimensiuni, şi nu 
citat trunchiat după model sovietic, Renan era cât 
se poate de etnic în înţelegerea naţiunii. în conferi¬ 
nţa Qu ’est-ce qu une Nation? (ţinută la Sorbona în 
1882 şi din care citează Boia frântura de mai sus), 
Renan e un susţinător al existenţei naţiunilor 
medievale. El afirmă că, după căderea Imperiului 
Roman şi a Imperiului lui Charlemagne, Europa îi 
apare ca fiind împărţită în naţiuni 1 . Renan atrăgea 
atenţia că omul nu e un „sclav” al „direcţiei munţi¬ 
lor”, al cursurilor de apă, al religiei sau al rasei şi 
că o naţiune e rezultatul „conştiinţei morale” a 
unui mare ansamblu uman. Această conştiinţă 
morală are două dimensiuni fundamentale: memo¬ 
ria unui trecut comun şi voinţa de a continua valo¬ 
rificarea acestei moşteniri spirituale. Formarea sta¬ 
tului naţional nu e o întâmplare pentru Renan, ci 
rezultatul unor procese istorice de profunzime. De 
fapt, ce spune Renan este exact opusul definiţiei 
scârţâit birocratice a lui Boia. Renan spune că: „O 
naţiune e un suflet, un principiu spiritual. Acest 
principiu spiritual e alcătuit din două lucruri care, 
de fapt, sunt contopite. Unul vine din trecut, altul 
ţine de prezent. Unul e posesia comună a unei 
bogate moşteniri de amintiri ; celălalt e consimţă¬ 


mântul actual, dorinţa de a trăi împreună, voinţa de 
a continua să punem în valoare moştenirea pe care 
am primit-o neştirbită. Omul, domnilor, nu e rodul 
improvizaţiei. Naţiunea, ca şi omul, este împlinirea 
unui lung trecut de eforturi, de sacrificii şi de 
devotamente. Cultul strămoşilor este cel mai legi¬ 
tim din toate; strămoşii ne-au făcut ceea ce suntem. 
Un trecut eroic, marii oameni, glorie (mă refer la 
cea veritabilă), iată capitalul social pe care stă aşe¬ 
zată o idee naţională. Un trecut de glorii comune, 
o voinţă comună în prezent, să fi făcut fapte însem¬ 
nate în trecut, să vrei să le faci încă, iată condiţia 
esenţială pentru a fi un popor.” 3 Cu alte cuvinte, o 
naţiune nu poate exista fără un trecut comun, fără 
strămoşi comuni, fără o istorie care leagă istoric 
ceea ce propaganda şi ideologiile nu mai pot dez¬ 
lega. Este exact definiţia naţionalismului etnic, nu 
civic, pentm că nu e simpla apărare a unei ordini 
constituţionale/ dinastice date. 

La fel de neîmpovărat bibliografic se dovedeş¬ 
te a fi Boia şi când discută despre vechea idee a 
ungurilor conform cărora Transilvania era a 
Ungariei pentm că Ungaria consta într-un „zid de 
munţi de jur împrejur, iar în mijlocul acestei cons¬ 
trucţii Câmpia Panonică” (82). Discutând această 
idee, Boia scrie doar atât: „Românii nu puteau 
miza pe munţi, ca ungurii, pentm a-şi delimita teri¬ 
toriul ideal. Arcul munţilor Carpaţi nu reuneşte, ci, 
dimpotrivă, separă spaţiul locuit de români” (83). 
Se poate ca aceasta să fie opinia lui Boia şi a ungu¬ 
rilor, dar Boia, spre deosebire de unguri, avea dato¬ 
ria profesională, nu naţională, să citeze bogata lite¬ 
ratură geografică şi istorică produsă de Emmanuel 
de Martonne, A.D. Xenopol, Ion Simionescu, 
Simion Mehedinţi, George Vâlsan, Ion Conea, 
Jacques Ancei, Victor Tufescu, care au argumentat 
că munţii Carpaţi, datorită înălţimii lor moderate şi 
a plaiurilor, nu au separat naţiunea română, ci au 
protejat-o, au salvat-o de invaziile barbare care s- 
au scurs pe la poalele lor, şi au pus în contact 
românii din toate ţările locuite de ei. Carpaţii, cum 
spunea Ancei, sunt osia României sau ceea ce 
Vâlsan numea „cetatea de piatră” din inima eh. 
Poate că Boia nu e de acord cu aceste idei ale unor 
geografi de mare calibm, dar codul deontologic al 
cercetătomlui îl obligă să nu îşi dea pur şi simplu 
cu părerea asupra unei idei culese întâmplător 

dintr-o carte (fie ea şi de propagandă ungurească), 
ci, dacă tot scrie despre frontiere, să consulte 
bibliografia epocii pentru a vedea cum s-a discutat 
chestiunea Carpaţilor ca frontieră în epoca respec¬ 
tivă. 

Amatorismele lui Boia nu se opresc aici. De 
exemplu, pledând în favoarea Imperiului 
Habsburgic, dl Boia scrie că: „Austriecii nu şi-au 
propus să germanizeze diversele naţionalităţi” 
(36). Şi, mai departe, că imperiile de tipul celui 
Habsburgic au fost mai ocrotitoare cu minorităţile 
decât statele-naţionale: „încâlcitul amestec etnic şi 
cultural ar fi recomandat, poate, în partea continen¬ 
tului dominată timp de secole de imperii, nu dispa¬ 
riţia acestora, ci restmcturarea lor radicală în 
forma unor confederaţii de popoare libere şi egale 
[...] Statul naţiune nu s-a dovedit a fi o gazdă prea 
primitoare pentm minorităţi. Peste tot, de-a lungul 
unui secol, ponderea acestora a scăzut [...] Logica 
statului naţional împinge spre omogenizare” (64, 
97). 

Dar se poate spune că, dacă statul naţional nu a 
fost o gazdă primitoare pentru minorităţi, imperiile 
pe care le regretă domnul Boia au fost maştere 
pentru majorităţi. Pe care le-au transformat în 
minorităţi. Conform statisticilor mseşti şi aus¬ 
triece, la momentul raptului, în 1774-75, Bucovina 
avea o densitate demografică mai mică decât a 
altor părţi ale Moldovei, dar populaţia era în pro¬ 
porţie de % sau 5/6 românească. După o sută de ani 
de politică demografică habsburgică, populaţia era 
doar pe sfert românească, ca urmare a imigraţiei şi 
a asimilării (rutenizării, germanizării) reale sau 
statistice a unei părţi a românilor. Astfel, conform 
datelor oficiale austriece citate de Ilie E. Torouţiu 
în Poporaţia şi clasele sociale în Bucovina 
(Bucureşti, 1916), în 1774 în Bucovina trăiau 
63.700 de români, 8.400 de ruteni, 526 de evrei şi 
2.384 de alte etnii (armeni, greci, polonezi). în 
1910, conform recensământului chezaro-crăiesc, 
în Bucovina trăiau 273.254 de români, 305.101 
ruteni, 102.919 evrei şi 113.655 supuşi austrieci de 
alte origini etnice. Aşadar, între 1774 şi 1910, 
populaţia românească sporise de aproximativ 4 ori, 
în vreme ce populaţia ruteană crescuse de aproxi¬ 
mativ 40 de ori, cea evreiască de 200 de ori, iar cea 
a altor naţionalităţi de aproximativ 50 de ori. 


Elementul de colonizare prospera în dauna celui 
băştinaş. Cu alte cuvinte, naţiunea civică o sufoca 
pe cea etnică. 

Cât despre austriecii care nu au vrut să germa¬ 
nizeze pe nimeni, îmi permit să citez un cunoscă¬ 
tor mult mai bun al situaţiei din Bucovina, şi 
anume pe istoricul Mihai Iacobescu, care socoteş¬ 
te că tot ceea ce I. Nistor numea „vechile instituţii 
moldoveneşti, datinile străvechi, în care neamul 
nostru îşi adunase capitalul său de cunoştinţe şi 
experienţe, agonisite prin sforţări seculare” „au 
fost fie desfiinţate, fie supuse controlului şi încer¬ 
cărilor sistematice de germanizare” prin metode 
mai subtile, „uneori pe nesimţite, într-o manieră 
iezuită”, sau mai făţişe. 5 Printre aceste metode, s- 
au numărat şi, după cum scrie cercetătoarea Ana- 
Maria Prisacaru, „modificarea structurii etno- 
demografice prin imigrări şi colonizări (în detri¬ 
mentul românilor, populaţie majoritară în 1774), 
crearea unei administraţii şi justiţii modeme cu 
funcţionari preponderent alogeni, secularizarea 
averilor mănăstireşti şi desfiinţarea schiturilor şi 
mănăstirilor, crearea, în 1783, a Fondului 
Bisericesc, subordonat din 1786 Consistoriului 
Catolic din Lemberg, trecerea bisericii din 
Bucovina în subordinea Mitropoliei sîrbeşti, intro¬ 
ducerea obligatorie a limbii germane în şcoli”, ba 
chiar şi germanizarea toponimiei bucovinene 6 . 

Dacă imperiile ne puneau în contact cu civili¬ 
zaţia europeană, conştiinţa naţională ne ţine izolaţi 
de marile fluxuri de idei. De fapt, cred că orice fel 
de conştiinţă ne ţine izolaţi de marile fluxuri de 
idei, cel puţin de marile fluxuri de genul celor pe al 
căror val surfează Boia. Boia ne anunţă important 
că o „înţelegere desuetă”, adică „naţionalistă” în 
accepţiunea domniei-sale, a istoriei face ca 
România să fie „absentă în dezbaterea istoriografi- 
că europeană”: „Pe piaţa ideilor, cum se spune, nu 
prea existăm” (11). Ba, din contra, dacă România e 
prezentă în dezbaterea istoriografică europeană e, 
de multe ori, tocmai pentm că istorici oneşti, care 
nu înţeleg să deformeze adevăml istoric, sunt trafi¬ 
caţi la negru de şmenari istoriografiei antinaţionali 
care îşi fac o carieră europeană din denunţarea sen¬ 
timentului naţional românesc şi din deconstmcţia, 
adaptată ultimelor mode, istoriei naţiunii române. 
Boia scrie că: ,,Ar trebui să devenim conştienţi că 

micile noastre obsesii nu interesează pe nimeni. 
Din perspectiva ‘celorlalţi’, România aproape că 
nu contează în istorie” (11). Aşadar, Boia vine în 
România cu perspectiva „celorlalţi”. Interesat de 
bursa ideilor şi conştient că nu poate vinde „celor¬ 
lalţi” un punct de vedere argumentat asupra 
României, s-a hotărât să le vândă românilor per¬ 
spectiva „celorlalţi” asupra României. în loc să fie 
interesat de micile noastre obsesii, cum ar fi istoria 
României, Boia e interesat de obsesiile altora, pe 
care altoieşte şi istoria naţională. 

Boia scrie că sunt unii istorici neadaptaţi vre¬ 
murilor, incapabili „să-şi înnoiască demersul”, 
adică să scrie conform noilor imperative ideologi¬ 
ce, care, susţinuţi de jurnalişti care ştiu istoria după 
ureche, se refugiază în patriotism. „Iată o spe¬ 
cializare care nu cere prea mult efort, nici prea 
multă competenţă”, comentează domnia-sa (10- 
11). Dar conform practicii istoriografice a lui Boia, 
nici meseria de istoric nu cere prea mult efort sau 
cine ştie ce competenţă. Ea, de fapt, se confundă, 
în scrisul lui Boia, cu urechismul jurnalistic. 

Note: 

1. „Depuis la fin de l’empire romain, ou, mieux, 
depuis la dislocation de l’empire de Charlemagne, 
l’Europe occidentale nous apparaît divisee en nations, 
dont quelques-unes, â certaines epoques, ont cherche â 
exercer une hegemonie sur Ies autres, sans jamais y 
reussir d’une maniere durable” (Ernest Renan, Qu ’est- 
ce qu’une Nation? , Paris : Calman-Levy, 1882, 2). 

2. „La nation modeme est donc un resultat histo- 
rique amene par une serie de faits convergeant dans le 
meme sens. Tantot V unite a ete realisee par une dynas- 
tie, comme c’est le cas pour la France; tantot elle fa ete 
par la volonte directe des provinces, comme c’est le cas 
pour la Hollande, la Suisse, la Belgique; tantot par un 
esprit general, tardivement vainqueur des caprices de la 
feodalite, comme c’est le cas pour 1’Italie et 
l’Allemagne. Toujours une profonde raison d’etre a pre- 
side â ces formations. Les principes, en pareil cas, se 
font jour par les surprises les plus inattendues” (Renan, 
Qu ’est-ce qu ’une Nation ?, 9). 

3. „Une nation est une âme, un principe spirituel. 
Deux choses qui, â vrai dire, n’en font qu’une consti¬ 
tuent cette âme, ce principe spirituel. L’une est dans le 
passe, l’autre dans le present. L’une est la possession en 
commun d’un riche legs de souvenirs; l’autre est le 
consentement actuel, le deşir de vivre ensemble, la 


volonte de continuer â faire valoir l’heritage qu’on a 
regu indivis. L’homme, messieurs, ne s’improvise pas. 
La nation, comme l’individu, est l’aboutissant d’un long 
passe d’efforts, de sacrifices et de devouements. Le 
culte des ancetres est de tous le plus legitime ; les ance- 
tres nous ont faits ce que nous sommes. Un passe 
heroîque, des grands hommes, de la gloire (j’entends de 
la veritable), voilâ le capital social sur lequel on assied 
udo idee naţionale. Avoir des gloires communes dans le 
passe, une volonte commune dans le present; avoir fait 
de grandes choses ensemble, vouloir en faire encore, 
voilâ la condition, essentielle pour etre un peuple” 
(Renan, Qu ’est-ce qu une Nation ?, 26). 

4. Vezi Mircea Platon, Geografie şi conştiinţă 
naţională: Calistrat Hogaş şi potecile neumblate ale 
naţionalismului românesc (Bucureşti: Ideea Europeană, 
2018, sub tipar). 

5. Mihai Iacobescu, Din istoria Bucovinei 
(Bucureşti: Editura Academiei Române, 1993), 1:278. 

6. Ana Maria Prisacam, „Configuraţia antroponimiei 
româneşti din Bucovina habsburgică (actualele teritorii 
româneşti)”, AUI secţiunea III e, Lingvistică, tomul 
LVm, 2012, 209-221, 209. 

